దుగ్గిరాలపాడు
దుగ్గిరాలపాడు కృష్ణా జిల్లా, జి.కొండూరు మండలంలోని గ్రామం. ఇది మండల కేంద్రమైన జి.కొండూరు నుండి 15 కి. మీ. దూరం లోను, సమీప పట్టణమైన విజయవాడ నుండి 45 కి. మీ. దూరంలోనూ ఉంది. 2011 భారత జనగణన గణాంకాల ప్రకారం ఈ గ్రామం 310 ఇళ్లతో, 1063 జనాభాతో 575 హెక్టార్లలో విస్తరించి ఉంది. గ్రామంలో మగవారి సంఖ్య 567, ఆడవారి సంఖ్య 496. షెడ్యూల్డ్ కులాల సంఖ్య 208 కాగా షెడ్యూల్డ్ తెగల సంఖ్య 58. గ్రామం యొక్క జనగణన లొకేషన్ కోడ్ 589124.పిన్ కోడ్: 521229, ఎస్.టి.డి.కోడ్ = 08865
దుగ్గిరాలపాడు
గ్రామంలో దాదాపు 30 సంవత్సరాల క్రితం, సువిశాలమైన స్థలంలో, శ్రీ లక్ష్మీగణపతి మందిరాన్ని నిర్మించి పూజలు నిర్వహించసాగినారు. ఇప్పుడు ఈ ఆలయ రూపురేఖలు మార్చివేసి, ప్రధాన దేవాలయంలో అంతరాలయం నిర్మించి, మల్లికార్జున మృత్యుంజయేశ్వర స్వామివారి విగ్రహాన్ని ప్రతిష్ఠించినరు. ప్రక్కనే శ్రీ లక్ష్మీ గణపతి, మరియొక ప్రక్కన శ్రీ భ్రమరాంబికా అమ్మవారి విగ్రహాల ఏర్పాటుకు ఉపాలయాలు నిర్మించారు. ఆలయాలకు ఉత్తరం వైపున నవగ్రహాలు, అంతరాలయం ఎదురుగా నందీశ్వరుడి విగ్రహం ప్రతిష్ఠించారు. దేవాలయంలో ప్రతిష్ఠించిన విగ్రహాలను, ఒంగోలు నుండి తీసికొనివచ్చారు. నూతనంగా నిర్మించిన ఈ ఆలయ సముదాయంలో విగ్రహ ప్రతిష్ఠ, ధ్వజస్తంభ ప్రతిష్ఠా మహోత్సవాలు, 2015, మార్చ్-6వ తేదీ శుక్రవారం ప్రారంభించి స్వస్తిపారాయణం, గణపతిపూజ, పుణ్యాహవచనం, గోపూజ, నిత్యహోమం కార్యక్రమాలు, శుక్ర, శనివారాలలో నిర్వహించి, ఆదివారం ఉదయం 9-26 గంటలకు విగ్రహ ప్రతిష్ఠ నిర్వహించారు. అనంతరం శాంతికల్యాణం, అన్నదాన సమారాధన నిర్వహించారు.